2.3 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์และบริการ

ผลิตภัณฑ์ของบริษัท พัฒน์กล จำกัด (มหาชน) สามารถแบ่งออกได้ตามสายของผลิตภัณฑ์หลักเป็น 5
หมวด ดังนี้

1.  หมวดเครื่องทำน้ำแข็ง

2.  หมวดห้องเย็นและเครื่องทำความเย็น

3.  หมวดอุปกรณ์อาหารและนม

4.  หมวดเครื่องจักรอาหาร

5.  หมวดรับงานครบวงจร

-   หมวดเครื่องทำน้ำแข็ง

ประกอบด้วยผลิตภัณฑ์หลัก คือ เครื่องทำน้ำแข็งหลอด และโรงน้ำแข็งซอง

1.  เครื่องทำน้ำแข็งหลอด

พัฒน์กลเป็นบริษัทแรกที่ผลิตเครื่องทำน้ำแข็งหลอดในประเทศไทย และในภูมิภาคเอเชียแปซิฟิก
โดยเริ่มทำการผลิตเมื่อ ปี พ.ศ. 2521
การออกแบบและการผลิตทุกขั้นตอนเป็นกระบวนการที่ทำโดยบริษัทพัฒน์กลเองทั้งสิ้น
โดยผลิตตามมาตรฐาน ASME ( The American Society of Mechanical Engineers )

เครื่องผลิตน้ำแข็งหลอดพัฒน์กล สร้างจากวัสดุที่ได้มาตรฐาน
ส่วนที่ต้องสัมผัสกับน้ำหรือน้ำแข็งในกระบวนการผลิต จะทำด้วยสเตนเลสอย่างดี
น้ำแข็งที่ผลิตได้จึงสะอาดเหมาะแก่การบริโภค มีหลายขนาดกำลังการผลิตให้เลือก ตั้งแต่ 1.5 -
60 ตัน/วัน ทั้งในระบบน้ำยาฟรีออนและแอมโมเนีย

  ลักษณะของลูกค้าเครื่องทำน้ำแข็งหลอด สามารถแบ่งได้ 2 ประเภท ดังนี้

-   กลุ่มผู้ประกอบการโรงน้ำแข็งที่ผลิตน้ำแข็งเพื่อการจำหน่าย และ/หรือเพื่อการบริโภค

-   กลุ่มโรงงานผู้ผลิตอาหารทะเลแช่เย็น แช่แข็ง และโรงงานผลิตอาหารต่าง ๆ โดยผู้ประกอบ

  การกลุ่มนี้จะลงทุนซื้อเครื่องทำน้ำแข็งหลอดตีแตก เพื่อใช้ในกระบวนการผลิตต่างๆ ภายใน
  โรงงาน

เครื่องทำน้ำแข็งหลอดของบริษัทได้รับรางวัลผู้ส่งออกดีเด่น สาขาการออกแบบผลิตภัณฑ์ของ ตนเองในปี 1999 จากท่านนายกรัฐมนตรี ชวน หลีกภัย โดยผ่านทางกระทรวงพาณิชย์ และในปี 2001 ได้รับรางวัลผู้ส่งออกสินค้าไทยดีเด่น สาขาการใช้ตราสินค้าของตนเอง จากท่านนายก รัฐมนตรี ทักษิณ ชินวัตร

โรงน้ำแข็งซอง

โรงงานน้ำแข็งซองผลิตในประเทศไทยมานานกว่า 60 ปีมาแล้ว
โดยลักษณะของโรงงานจะเป็นผู้ประกอบการที่ลงทุนสร้างโรงน้ำแข็งเพื่อการจำหน่าย
โดยมีผลตอบแทนทางธุรกิจสูง แต่ในขณะเดียวกัน
ต้องใช้เงินลงทุนในการสร้างโรงงานน้ำแข็งซองเป็นจำนวนเงินมากเช่นกัน
ทั้งยังต้องการพื้นที่ที่กว้างพอต่อการสร้างโรงงานอีกด้วย

ลักษณะการจัดจำหน่ายของโรงงานน้ำแข็งซอง สามารถแบ่งได้เป็น 2 ประเภท ดังนี้

-   จำหน่ายให้กับกลุ่มอุตสาหกรรมการประมง
    เพื่อใช้ในการเก็บรักษาผลิตภัณฑ์สัตว์น้ำทางทะเลทุกชนิด ให้มีความสดและไม่เน่าเสีย

-   จำหน่ายให้กับตัวแทน และร้านค้าปลีกต่าง ๆ เพื่อใช้ในการบริโภค
    ซึ่งในปัจจุบันมีสัดส่วนการจัดจำหน่ายน้อยมากเมื่อเทียบกับปริมาณความต้องการโดยรวมของตลาดโรงน้ำแข็งซอง
    เนื่องจากไม่เป็นที่นิยม เพราะมีกระบวนการผลิตที่ไม่สะอาด และไม่เหมาะสมต่อการบริโภค

-   หมวดห้องเย็นและเครื่องทำความเย็น

    เป็นระบบทำความเย็นขนาดใหญ่ ใช้เครื่องทำความเย็นระบบแอมโมเนีย
    ซึ่งต้องใช้วิศวกรที่มีความสามารถในการออกแบบและติดตั้ง
    เครื่องจักรบางส่วนนำเข้าจากต่างประเทศ เช่น คอมเพรสเซอร์ คอล์ยเย็น
    มอเตอร์และวาล์วเป็นต้น เครื่องเย็น อุตสาหกรรม ประกอบด้วย.-

1.  ห้องเย็นอุตสาหกรรม

    เป็นห้องเย็นที่มีขนาดใหญ่มากกว่า 150 ลบ.เมตร เพื่อใช้เก็บวัตถุดิบและผลิตภัณฑ์ที่แช่แข็ง
    สำหรับส่งไปจำหน่ายต่างประเทศ
    ลูกค้าส่วนใหญ่จะเป็นผู้ประกอบกิจการอุตสาหกรรมด้านอาหาร อาทิเช่น อาหารทะเล ไก่
    ผลไม้ เป็นต้น

2.  ระบบแช่เยือกแข็ง (Freeze)

    มีทั้งการแช่เยือกแข็งแบบลมแรง (Blast Freezer) และการแช่เยือกแข็งแบบลมแรง
    I.Q.F. (Individual Quick Freezer) ซึ่งเป็นการฟรีซที่ใช้เวลาสั้นมาก
    ที่พัฒน์กลได้พัฒนาเครื่องจักรให้เหมาะกับระบบการผลิตอาหาร
    อีกทั้งสามารถฟรีซผลิตภัณฑ์ได้หลายชนิด
    และยังมีราคาถูกกว่าเครื่องจักรที่นำเข้าจากต่างประเทศมากทำให้เป็นที่นิยม
    ปัจจุบันพัฒน์กลได้พัฒนาเครื่องจักรแบบ I.Q.F. ขึ้น 4 ระบบคือ

-   Spiral Freezer

-   Straight Through Tunnel Freezer

-   Trolley Tunnel Freezer

-   Tray Tunnel Freezer

    ปัจจุบันความต้องการใช้การฟรีซแบบ I.Q.F.
    มีอยู่สูงเนื่องจากมีการขยายการผลิตอาหารที่เพิ่มมูลค่าจากวัตถุดิบมากขึ้น

3.  ตู้แช่ผลิตภัณฑ์

    บริษัทให้บริการครบวงจรในด้านตู้แช่แสดงสินค้าในซุปเปอร์มาร์เก็ตทั่วประเทศโดยเฉพาะ

    ซุปเปอร์มาร์เก็ตหรือห้างสรรพสินค้าค้าส่ง โดยทางบริษัทเป็นตัวแทนจำหน่ายตู้แช่ผลิตภัณฑ์ยี่ห้อ
    BONNET และติดตั้งบริการให้กับตู้แช่แสดงสินค้ายี่ห้อชั้นนำ
    ซึ่งเป็นที่รู้จักกันไปอย่างแพร่หลายทั้งในประเทศและทั่วโลก

    ลักษณะของลูกค้าส่วนใหญ่จะเป็นห้างสรรพสินค้าและซุปเปอร์มาร์เก็ตทั้งในกรุงเทพและ
    ต่างจังหวัด อาทิเช่น BIG-C, LOTUS, MAKRO, CARREFOUR, TOPS เป็นต้น

-   หมวดอุปกรณ์อาหารและนม

    กิจกรรมของบริษัทฯในด้านเครื่องมือโรงนมเริ่มขึ้นในปี 2516 จากการสร้างโรงงานนมสหกรณ์
    โคนมหนองโพ ปัจจุบันบริษัทฯ มีความสามารถในการสร้างโรงงานนมพาสเจอร์ไรซ์
    โรงงานนม UHT โรงงานนมสเตอริไรซ์ โรงงานไอศกรีม และโรงงานน้ำผลไม้ต่าง ๆ
    โดยสามารถออกแบบและสร้างได้เองทุกขั้นตอน โดยเฉพาะอย่างยิ่ง
    โรงนมพาสเจอร์ไรซ์และสเตอริไรซ์นั้น บริษัทฯสามารถผลิตอุปกรณ์ทุกชิ้นส่วนได้เอง
    ทำให้ลดการนำเข้าเครื่องจักรได้มาก และราคาเหมาะสมกับสภาพธุรกิจในประเทศ

    ผลิตภัณฑ์ที่สำคัญในหมวดนี้ที่ผลิตและขายไปยังลูกค้าจำนวนมาก ได้แก่ ถังสเตนเลส ,
    ชุดพาสเจอร์ไรซ์ , สเตอริไรซ์

    ถังสเตนเลส : ในการทำงานขายติดตั้งเครื่องจักรกลโรงงานนม พัฒน์กลพบว่า
    ถังเก็บและถังผสมมีมูลค่าถึงร้อยละ 30 ของเครื่องจักร
    ถังสเตนเลสเป็นอุปกรณ์ที่ต้องใช้แรงงานสูงในการผลิตและต้องนำเข้าจากต่างประเทศเสียค่าขนส่งสูงมาก
    บริษัทฯ เล็งเห็นว่าตลาดถังบรรจุอาหารน่าจะมีอนาคตที่ดี ในปี 2527 จึงได้ติดต่อขอซื้อ
    Known-How จากบริษัท Packo Inox Belgium และได้ส่งพนักงานไปฝึกสร้างถังที่
    โรงงานของ Packo Inox บริษัทฯ เริ่มผลิตถังในปี 2528
    และพบว่าตลาดมีความต้องการสูงทั้งใน อุตสาหกรรมนมและอุตสาหกรรมอาหารอื่น
    รวมถึงอุตสาหรรมเคมี เครื่องสำอางค์ และยาอีกด้วย

    ปัจจุบันบริษัทฯผลิตถังได้คุณภาพสูงเป็นที่ยอมรับของโรงงานที่ใช้มาตรฐานของยุโรป เช่น
    Unilever และ Foremost Dairy รวมถึงโรงงานผลิตน้ำอัดลม เช่น เป๊ปซี่ และ
    โคคา-โคล่า

    นอกจากถังขนาดปกติแล้ว บริษัทฯ ยังได้ขยายธุรกิจเข้าไปยังถังสำหรับหมักเบียร์ขนาดใหญ่
    100,000 ลิตร - 500,000 ลิตร ซึ่งต้องใช้เทคโนโลยีสูงมาตรฐานสากล
    และเป็นถังขนาดใหญ่สามารถประกอบในสถานที่ของโรงงานผู้ผลิตได้ เช่น ไทยอมฤต
    และไทยเอเซีย แปซิฟิก บริเวอรี่ จำกัด (ไฮเนเกน)

    การสร้างสินค้าถังสเตนเลสเป็นการกระจายประเภทผลิตภัณฑ์ของบริษัทฯ เพราะถังสเตนเลสมี
    ลูกค้าต่างประเภทออกไปจากเครื่องทำความเย็น มีใช้ทั้งในอุตสาหกรรมอาหารเครื่องดื่ม
    เบียร์ สุรา น้ำตาล เคมีและยา ถังสเตนเลสเป็นสินค้าที่ไม่ต้องการการบริการหลังการขาย
    ทำให้บริษัทฯ สามารถขยายกำลังการผลิต โดยไม่ต้องขยายหน่วยบริการ
    หัวใจของการทำถังสเตนเลสคือ
    การขัดผิวภายในให้เรียบร้อยรอยเชื่อมต่อทั้งหมดจะถูกขัดเรียบด้วย
    ความเรียบผิวทำให้สามารถล้างถังได้โดยการใช้ระบบพ่นน้ำล้างอัตโนมัติ (C.I.P)
    ซึ่งผิวที่มีรูรอยเชื่อมไม่สามารถล้างให้สะอาดโดยการพ่นน้ำล้างอัตโนมัติได้

    ปัจจุบัน บริษัทฯ ได้จ่ายเงินค่า Known-How ให้แก่ Packo จนหมดเรียบร้อยแล้ว
    ทำให้บริษัทฯ ไม่ต้องเสียค่า Known-How ในการสร้างถังอีกต่อไป

-   หมวดเครื่องจักรอาหาร

    เนื่องจากประเทศไทยเป็นผู้ส่งออกสินค้าประเภทอาหารรายใหญ่รายหนึ่งของโลกจึงต้องการพัฒนาขบวนการการผลิตอาหารให้ได้มาตรฐานและมีประสิทธิภาพสูงสุดด้วย
    เครื่องจักรและอุปกรณ์ที่ใช้ในขบวนการผลิตอาหารจึงเป็นสิ่งจำเป็นอย่างยิ่ง บริษัทฯ
    ซึ่งเป็นผู้ผลิตเครื่องจักรและอุปกรณ์ต่าง ๆ สำหรับ อุตสาหกรรมแปรรูปอาหารทะเล เนื้อสัตว์
    พืชผัก ผลไม้ ขนมอบ ขนมขบเคี้ยว ด้วยประสบการณ์มาเป็นเวลานาน และได้ร่วมมือกับบริษัท
    Cabinplant International A/S
    ซึ่งเชี่ยวชาญการผลิตเครื่องจักรทางด้านอาหารจากประเทศเดนมาร์ก และบริษัท HERMANN
    STOCK ซึ่งเชี่ยวชาญการผลิตเครื่องจักรทางด้านอาหารบรรจุกระป๋อง จากประเทศเยอรมัน
    และบริษัท GHERRI GINO SRL. ผู้เชี่ยวชาญเครื่องจักรบรรจุขวดจากอิตาลี โดยซื้อ
    License ในการเป็นผู้ผลิตและเป็นตัวแทนจำหน่ายเครื่องจักร
    และอุปกรณ์ในขบวนการแปรรูปอาหาร อาทิเช่น เครื่องลวกผักแบบต่อเนื่อง (Blancher)
    เครื่องล้างกุ้ง (Shrimp Washer)
    และการสร้างสายพานลำเลียงสำหรับเครื่องจักรผลิตอาหารโดยเฉพาะหม้อฆ่าเชื้อ (Retrot)
    อีกทั้งบริษัทฯ ยังให้บริการออกแบบขบวนการผลิต การวางระบบต่าง ๆ
    รับปรึกษาด้านเทคนิคขบวนการผลิตเพื่อเพิ่มมูลค่าให้กับผลิตภัณฑ์เช่น
    ขบวนการแปรรูปอาหารทะเลประเภทแช่แข็งและประเภทบรรจุกระป๋อง ขบวนการแปรรูปผัก
    ผลไม้ ขบวนการผลิตขนมปัง ขนมขบเคี้ยว เครื่องแช่แข็งอาหาร (I.Q.F.)
    โดยมีผู้เชี่ยวชาญและวิศวกรที่มีความรู้และประสบการณ์ด้านนี้โดยเฉพาะ

-   หมวดรับงานครบวงจร

    ฝ่ายรับงานครบวงจรจะให้บริการในลักษณะครบวงจรกับลูกค้าทั้งภาครัฐและเอกชนที่มีความประสงค์จะให้มีผู้ดูแลโครงการต่าง
    ๆ หรือ การขยายและสร้างโรงงานต่าง ๆ สำเร็จโดยความเรียบร้อย
    และใช้เงินลงทุนที่เหมาะสมถูกต้องตามหลักวิชาทางวิศกรรมและสอดคล้องกับสภาพการลงทุนรวมถึง
    ผลตอบแทน

    ผลิตภัณฑ์ส่วนใหญ่จะเป็นผลิตภัณฑ์ของบริษัทเองจากทุกฝ่ายที่ต้องรวมกันเป็นงานเดียว
    และจะเกี่ยวกันกับงานโครงสร้างอาคาร งานระบบสาธารณูปโภค และอุปกรณ์ต่าง ๆ
    ที่มีความจำเป็นในกิจการของลูกค้า โดยต้องจัดหาให้จนครบถ้วน
    โรงงานหรือกิจการของลูกค้าสามารถดำเนินได้จนถึงขึ้นการผลิต ซึ่งส่วนใหญ่เกินกว่า 70%
    ของงานจะเป็นสินค้าของบริษัทฯ เอง แต่จากหลายๆฝ่ายอีก 30%
    เป็นอุปกรณ์ที่ต้องจัดหาโดยผ่านฝ่ายรับงานครบวงจรเอง ทั้งในประเทศและต่างประเทศ
    รวมถึงอุปกรณ์ที่มีความเฉพาะเจาะจงเป็นพิเศษสำหรับงานเฉพาะเรื่องในกิจกรรมของลูกค้าซึ่งรวมอุปกรณ์ที่มีเทคโนโลยีสูงๆ
    เช่นระบบอัตโนมัติต่างๆ เป็นต้น

    ลักษณะการให้บริการ เช่น การให้คำปรึกษาเหมือนที่ปรึกษาแก่ลูกค้า และรับดำเนินการทำงาน
    วางแผน (Project Management)
    ให้งานที่รับดำเนินอยู่เป็นไปตามความต้องการของลูกค้าอย่างแม่นยำ
    และประหยัดการลงทุนโดยพิจารณาถึงสิ่งที่มีความจำเป็นพอควรต่อกำลังการผลิตของกิจการของลูกค้า
    โดยให้บริการตั้งแต่เริ่มออกแบบขนาดโรงงาน ประเมินการผลิต ประเมินรายได้
    ประเมินรายจ่าย ประเมินการลงทุน หาจุดคุ้มทุน ก่อนที่จะเริ่มทำรายละเอียดของงาน
    เพื่อให้ลูกค้ามั่นใจในโครงการที่คิดจะดำเนินต่อไป
    แล้วจึงรับเป็นผู้ดูแลโครงการบริหารงานสร้างโรงงานจนถึงขึ้นผลิตได้จริง
    ซึ่งรวมถึงขั้นตอนการขออนุญาติดำเนินการด้านเอกสารกับหน่วยงานราชการต่างๆด้วย

    ลักษณะลูกค้าทางด้านภาครัฐ บริษัทจะประมูลงานเหมารวมทั้งโครงการ
    ทั้งชนิดมีแบบร่างอยู่แล้ว และที่ยังไม่มีแบบแต่กำหนดเงื่อนไขต่าง ๆ ของการผลิตไว้แล้ว
    โดยรวมงานอาคารพร้อมสาธารณูปโภคพร้อมเครื่องจักรอุปกรณ์สำหรับผลิตสินค้าบริโภค
    เพื่อให้ได้กำลังผลิตตามต้องการ
    โดยบริษัทฯจะดำเนินการตั้งแต่การเตรียมพื้นที่วางรากฐานอาคารพร้อมตัวอาคาร
    สร้างและจัดหาอุปกรณ์ที่มีความจำเป็นต้องใช้ในการผลิตทั้งหมด
    พร้อมการสอนงานบุคลากรของหน่วยงานนั้นๆ จนกว่าจะสามารถผลิตได้ เช่น
    โครงการจัดตั้งโรงงานนมภาคเหนือ จังหวัดสุโขทัย
    ขององค์การส่งเสริมกิจการโคนมแห่งประเทศไทย กระทรวงเกษตร
    บริษัทฯประมูลงานได้ทั้งโรงงาน มูลค่ากว่า 250 ล้านบาท

    ทางด้านลูกค้าภาคเอกชน ส่วนใหญ่เป็นสหกรณ์ต่าง ๆ ทั่วประเทศ โดยเฉพาะอย่างยิ่งสหกรณ์
    โคนม เป็นเป้าหมายหลักที่บริษัทฯ
    จะเข้าไปแนะนำเพื่อเพิ่มฐานการผลิตสำหรับสหกรณ์ที่มีศักยภาพสูง และพร้อมที่จะนำตลาด
    โดยบริษัทฯจะช่วยแนะนำแหล่งเงินทุนให้กับ สหกรณ์ด้วย เช่น สหกรณ์โคนมวังน้ำเย็น
    เป็นสหกรณ์ที่มีศักยภาพสูง มีสมาชิกกว่า 2,000 ราย มีศูนย์รับนมหลายแห่ง
    และมีโรงงานผลิตอาหารสัตว์ของตนเอง ได้ให้บริษัทฯดำเนินการสร้างโรงงานนม ยูเอชที
    ขนาด 60 ตันต่อวัน มูลค่าเกือบ 300 ล้านบาท ซึ่งกำลังดำเนินการอยู่ในขณะนี้ คือ
    โรงงานแปรรูปนม สหกรณ์โคนมวังน้ำเย็น เป็นมูลค่า 260 ล้าน, ธนาคารเชื้อพันธุ์พืช (Gene
    Bank) ของกรมวิชาการเกษตร กระทรวงเกษตรและสหกรณ์ มูลค่า 290 ล้านบาท,
    โรงงานผลิตนมและน้ำผลไม้เพื่อการศึกษาของสถาบันเทคโนโลยีพระจอมเกล้าลาดกระบัง
    วิทยาเขตชุมพร มูลค่า 57 ล้านบาท, โครงการสร้างห้องเย็นเก็บหอมหัวใหญ่
    สหกรณ์ผู้ปลูกหอมหัวใหญ่ฝาง มูลค่างาน 50 ล้านบาท
    และการขยายห้องเย็นพร้อมอาคารของบริษัท คิบุน ไทยแลนด์ จำกัด ซึ่งเป็นลูกค้าเอกชน
    มูลค่า 45 ล้านบาท

(2) การตลาดและภาวะการแข่งขัน

ภาวะการแข่งขัน

1.  เป็นบริษัทมหาชน ที่มีทุนในการส่งเสริมอุตสาหกรรมทั้งขนาดใหญ่ กลาง และเล็ก
    ภายในประเทศ และต่างประเทศ

2.  เป็นบริษัทที่มีชื่อเสียง เป็นที่เชื่อถือของลูกค้าในวงการอุตสาหกรรมนม อาหาร
    และเครื่องเย็นโดยทั่วไปทั้งในประเทศและต่างประเทศ

3.  เป็นบริษัทที่ผลิตสินค้ามีคุณภาพตรงตามมาตรฐานสากล

4.  เป็นบริษัทที่สามารถรับสร้างโรงงานอุตสาหกรรมอาหารแบบครบวงจร

5.  เป็นบริษัทที่มุ่งมั่นค้นคว้าวิจัยพัฒนาคุณภาพของผลิตภัณฑ์มาโดยตลอด

6.  บริษัทมีทีมงานวิศวกรที่มีประสิทธิภาพ และประสบการณ์สูง

7.  บริษัทมีการขยายตลาดไปยังต่างประเทศ
    เพื่อเพิ่มรายได้และลดความเสี่ยงจากตลาดภายในประเทศ

8.  ให้การบริการหลังการขายที่ดีและรวดเร็ว

9.  บริษัทพยายามหาทางสร้างอุปกรณ์ทดแทนการนำอุปกรณ์จากต่างประเทศซึ่งมีราคาทุนสูง

กลยุทธ์การแข่งขัน

1.  ประชาสัมพันธ์สินค้าของบริษัททางสื่ออิเลคทรอนิคต่างๆ เช่น ลงโฆษณาทางอินเตอร์เนต

2.  เน้นให้ความรู้ ความเข้าใจในคุณภาพสินค้าของทางบริษัทไปยังกลุ่มลูกค้าเป้าหมายต่างๆ

3.  ศึกษาพฤติกรรมการลงทุน และการบริโภคน้ำแข็งของประเทศกลุ่มลูกค้าเป้าหมาย

4.  ลงโฆษณาทางสื่อที่สำคัญต่าง ๆ ของประเทศกลุ่มลูกค้าเป้าหมาย

5.  ร่วมกิจกรรมต่าง ๆ กับกรมส่งเสริมการส่งออก เพื่อประชาสัมพันธ์สินค้า
    และแสวงหาตลาดใหม่

6.  ร่วมงานแสดงสินค้าต่างๆ ที่เกี่ยวข้องกับผลิตภัณฑ์ของบริษัทในประเทศกลุ่มลูกค้าเป้าหมาย

7.  จัดสัมมนากลุ่มลูกค้าเป้าหมายของบริษัท

8.  นโยบายการตั้งราคา

-   เสนอราคาที่เหมาะสมกับกลุ่มลูกค้าเป้าหมาย

-   ไม่แข่งขันด้านราคากับคู่แข่ง แต่เน้นที่คุณภาพสินค้า
    และการบริการหลังการขายที่รวดเร็วและมีประสิทธิภาพ

กลุ่มลูกค้าเป้าหมาย

ลูกค้าเป้าหมายที่สำคัญ ได้แก่

1.  กลุ่มผู้ประกอบการโรงงานน้ำแข็งที่มีอยู่ในปัจจุบัน

2.  กลุ่มผู้ที่สนใจลงทุนในอุตสาหกรรมน้ำแข็ง

3.  กลุ่มผู้ประกอบการอุตสาหกรรมผลิตภัณฑ์อาหารทะเลแช่เย็น แช่แข็ง

4.  กลุ่มผู้ประกอบการอุตสาหกรรมอาหารและเครื่องดื่ม

5.  กลุ่มผู้ประกอบกิจการประมง

6.  บริษัทที่ดำเนินงานทางด้านวิศวกรรมการบริการแบบครบวงจร

    โดยบริษัทฯ จะเน้นฐานลูกค้าเก่าเป็นหลัก และพยายามเพิ่มลูกค้าใหม่ อย่างน้อยปีละ 10 %

การจำหน่ายและช่องทางการจำหน่าย

นโยบายการจำหน่ายที่สำคัญ คือ

1.  ต้องมีความรับผิดชอบในงานที่ทำให้ลูกค้า แข่งขันในตลาดได้และมีกำไร

2.  ต้องจำหน่ายอุปกรณ์และการออกแบบระบบที่มีคุณภาพและมีประสิทธิภาพ

3.  ต้องออกแบบโดยคำนึงถึงอายุการใช้งาน

4.  ใช้หลักการบริการหลังการขายเป็นจุดดึงดูดผู้ลงทุน
    เพราะผู้ลงทุนทราบดีถึงปัญหาการบริการหลังการขาย

5.  ชี้แจงให้ลูกค้าทราบถึงผลดีของการลงทุนในอุปกรณ์ที่ถึงแม้ราคาจะสูงแต่ให้ผลตอบแทนที่ดีในภายหลัง
    เช่น การลดความสิ้นเปลืองพลังงาน อายุการใช้งานที่ทนทาน
    การออกแบบที่จะทำการซ่อมแซมได้ง่าย

6.  พยายามหาทางสร้างอุปกรณ์ทดแทนการนำเข้า ซึ่งมีราคาทุนสูง

ช่องทางและวิธีการจำหน่าย

  ปกติบริษัทฯ
  ได้ให้ความสำคัญกับการจำหน่ายโดยมีการแบ่งเป็นการจำหน่ายตลาดภายในประเทศและการจำหน่ายไปยังตลาดต่างประเทศ

วิธีการจำหน่ายตลาดภายในประเทศ

1.  ผ่านพนักงานขาย โดยปกติบริษัทฯ จะมีการให้พนักงานขายไปติดต่อกับลูกค้าเก่า
    ในกรณีที่ลูกค้าเก่ามีความต้องการขยายฐานการผลิตสินค้า

2.  ผ่านตามงานแสดงสินค้า บริษัทฯ มีการเข้าร่วมเป็นตัวแทนในงานแสดงสินค้าต่าง ๆ เช่น งาน
    Bangkok RHVAC, งาน FCA & FTA 2001 และงานเกี่ยวกับผลิตภัณฑ์เครื่องจักรการเกษตร
    และอาหาร เพื่อประชาสัมพันธ์ให้กับกลุ่มลูกค้าใหม่ที่สนใจในผลิตภัณฑ์ของทางบริษัทฯ
    โดยมีการติดต่อผ่านพนักงานขาย

วิธีการจำหน่ายตลาดต่างประเทศ

1.  ผ่านพนักงานขาย
    พนักงานฝ่ายต่างประเทศจะทำการค้นหารายชื่อลูกค้ากลุ่มเป้าหมายในประเทศต่าง ๆ
    ที่มีความเป็นไปได้ในการที่จะซื้อสินค้าของบริษัทฯ และทำการติดต่อกับลูกค้า
    ตลอดจนกระทั่งเดินทางไปพบลูกค้าต่างประเทศ
    หรือโครงการเชื้อเชิญลูกค้าใหม่มาเยี่ยมชมโรงงานและบริษัทฯ

2.  ผ่านการแสดงสินค้า บริษัทฯ
    ได้มีการทำกิจกรรมร่วมกับกรมส่งเสริมการส่งออกและกระทรวงพาณิชย์
    ในการเข้าร่วมงานแสดงสินค้าต่างประเทศ

3.  ผ่านตัวแทน บริษัทฯ ได้มีการแต่งตั้งผู้แทนจำหน่าย ในบางประเทศที่มีความสนใจใน
    ผลิตภัณฑ์ของบริษัทฯ เพื่อความสะดวกในการติดต่อ

หลักเกณฑ์ในการจัดตั้งตัวแทนจำหน่ายในต่างประเทศ

1.  มีความรู้ในเรื่องผลิตภัณฑ์ของบริษัทฯ

2.  มีการดำเนินธุรกิจที่เกี่ยวเนื่องกับบริษัทฯ เป็นระยะเวลาพอสมควร

3.  มีช่างผู้เชี่ยวชาญในการให้บริการหลังการขายเนื่องจากผลิตภัณฑ์ของบริษัทฯ เป็นเครื่องจักรกล

4.  มีฐานะทางการเงินดี

สภาพการแข่งขันภายในอุตสาหกรรม

  ผลิตภัณฑ์ของบริษัทฯ มีความเกี่ยวข้องกับอุตสาหกรรมหลายประเภท แต่ส่วนใหญ่จะมี ความเกี่ยว

ข้องกับอุตสาหกรรมอาหาร ภาวะอุตสาหกรรมที่เกี่ยวข้องนี้ พอจะสรุปตามกลุ่มของผลิตภัณฑ์ได้ดังนี้

น้ำแข็งหลอดและน้ำแข็งซอง

ตลาดเครื่องทำน้ำแข็งและโรงงานผลิตน้ำแข็งซอง จัดได้ว่าเป็นตลาดที่ใหญ่มาก
เนื่องจากผลิตภัณฑ์ของเครื่องจักรและโรงงาน สามารถจัดจำหน่ายได้กับบุคคลทั่วไป
ไม่มีข้อจำกัดทางด้านเพศ วัย และการศึกษา สามารถจำหน่ายได้ทั้งตลาดภายในประเทศ
และต่างประเทศ โดยอาจกล่าวสรุปภาพรวมของ อุตสาหกรรมได้ ดังนี้

น้ำแข็งหลอด :

ปัจจุบันสภาวะเศรษฐกิจของโลก และของประเทศไทย
อาจกล่าวได้ว่ากำลังอยู่ในช่วงการขยายตัวที่ถดถอย
สำหรับธุรกิจเครื่องทำน้ำแข็งหลอดยังคงมีปริมาณความต้องการเครื่องจักรอยู่อย่างสม่ำเสมอ
เพื่อให้เพียงพอต่อความต้องการบริโภคน้ำแข็งที่เพิ่มขึ้นอยู่อย่างต่อเนื่องตามจำนวนประชากรในประเทศ
แต่เป็นการขยายตัวเพิ่มขึ้นในอัตราส่วนที่ลดลง เมื่อเทียบกับปีก่อน ๆ ที่ผ่านมา
เนื่องจากสภาพความตกต่ำทางเศรษฐกิจ
และวิกฤตการณ์ทางการเงินที่ประเทศไทยกำลังเผชิญอยู่ในปัจจุบัน
ผู้ลงทุนในอุตสาหกรรมน้ำแข็งส่วนใหญ่ต้องพึ่งพาความช่วยเหลือทางด้านการเงินกับธนาคาร
และสถาบันการเงินต่าง ๆ เมื่อสถาบันการเงินต่าง ๆ มีปัญหา และถูกควบคุมเข้มงวดจากทางการ
จึงส่งผลให้มีการชะลอ และระงับการปล่อยกู้
แม้ว่าการลงทุนในธุรกิจอุตสาหกรรมน้ำแข็งแทบจะไม่มีโอกาสขาดทุนเลยก็ตาม

สภาพตลาดต่างประเทศ ยังมีปริมาณความต้องการอีกมาก
บริษัทจึงมีแผนงานที่จะขยายตลาดต่างประเทศไปในอีกหลายภูมิภาค อาทิเช่น ตะวันออกกลาง
ประเทศอินเดียและอนุทวีป บังคลาเทศ แอฟริกาใต้
ที่ผ่านมาบริษัทได้รับความสำเร็จอย่างมากในการทำตลาดที่ประเทศมาเลเซีย สิงค์โปร์ และ
เวียดนาม

บริษัทมีข้อได้เปรียบในการทำตลาดต่างประเทศอยู่มาก
เนื่องจากเครื่องทำน้ำแข็งหลอดของบริษัทได้กระจายอยู่ในหลายประเทศในทวีปเอเชีย
และได้รับการยอมรับอย่างดียิ่งจากลูกค้า ทั้งทางด้านคุณภาพสินค้า และทางด้านบริการ
และโดยธรรมชาติของผู้ประกอบการที่อยู่ในอุตสาหกรรมน้ำแข็งจะมีการสอบถามข้อมูล
และตรวจสอบข้อมูล ทั้งทางด้านราคา ช่องทางการจัดจำหน่าย การบำรุง-รักษาเครื่องจักร
และคุณภาพของเครื่องจักรที่ใช้งานอยู่ จึงถือเป็นพื้นฐานที่สำคัญในการทำตลาด
และเป็นจุดเด่นของบริษัทที่เครื่องทำน้ำแข็งหลอดของพัฒน์กลได้รับการยอมรับที่ดีอยู่แล้วในตลาดต่างประเทศ
ข้อจำกัดในการทำตลาดสินค้าประเภทนี้คือ
มีปริมาณความต้องการน้อยในประเทศที่มีภูมิอากาศหนาวเย็น แต่บริษัทก็สามารถจำหน่ายสินค้าอื่น ๆ
ของบริษัททดแทนได้ นอกจากนี้ความผันผวนของอัตราแลกเปลี่ยน ทำให้มีต้นทุนสูงในปีที่ผ่านมา
ในขณะที่บริษัทไม่สามารถเพิ่มราคาขายได้มากนัก

น้ำแข็งซอง :

สภาพตลาดในประเทศของโรงงานน้ำแข็งซอง จัดว่าอยู่ในภาวะที่ชลอตัว
เนื่องจากปริมาณความต้องการสร้างโรงงานน้ำแข็งซอง
ส่วนใหญ่เป็นการสร้างเพื่อทดแทนโรงงานเดิมที่หมดสภาพ
ผู้ลงทุนส่วนใหญ่เป็นกลุ่มเดิมที่ทำมานานแล้ว
เนื่องจากผู้ลงทุนใหม่จะสนใจลงทุนในการสร้างโรงงานเครื่องทำน้ำแข็งหลอดมากกว่า
เพราะใช้เงินลงทุนและพื้นที่น้อยกว่า ดังกล่าวมาแล้วข้างต้น
และพฤติกรรมในการบริโภคน้ำแข็งของคนไทยเปลี่ยนไปจากเดิมที่นิยมบริโภคน้ำแข็งซองในรูปน้ำแข็งบด
มาเป็นนิยมบริโภคน้ำแข็งหลอด เนื่องจากสะดวกและสะอาดถูกหลักอนามัยกว่า ซึ่งบริษัท พัฒน์กล
ถือเป็นรายแรกที่แนะนำเครื่องทำน้ำแข็งหลอดสู่ตลาดประเทศไทย
และส่งผลให้เปลี่ยนพฤติกรรมการบริโภคน้ำแข็งที่ถูกสุขอนามัยในที่สุด

ตลาดต่างประเทศของโรงงานน้ำแข็งซอง จัดได้ว่าอยู่ในภาวะที่ทรงตัว
ความต้องการส่วนใหญ่เป็นการสร้างเพื่อจำหน่ายในอุตสาหกรรมประมง และใช้ในกระบวนการผลิต
ไม่มีการขยายตัวมากนัก เนื่องจากประเทศที่ทำการประมงต่าง ๆ
ล้วนกำลังประสบกับความตกต่ำทางเศรษฐกิจ และโรงน้ำแข็งซองจะมีอายุการใช้งานที่ยาวนานมาก

การจำหน่าย :

-   น้ำแข็งซอง บริษัทฯ ส่งพนักงานขายออกเยี่ยมโรงงานน้ำแข็งที่ประกอบการอยู่แล้ว
    เพราะส่วนใหญ่การซื้อจะเกิดจากการขยายตัวของโรงน้ำแข็งปัจจุบัน
    นอกจากนั้นก็จะสอบหาข้อมูลจากตลาดขายปลาจากเรือประมง
    ซึ่งบางครั้งผู้ประกอบการประมงจะสร้างโรงน้ำแข็งซองเพื่อผลิตน้ำแข็งใช้เอง

-   น้ำแข็งหลอด พนักงานขายจะออกเยี่ยมเจ้าของโรงน้ำแข็งหลอด และน้ำแข็งซอง
    ซึ่งส่วนใหญ่จะเป็นลูกค้าเก่าของบริษัทและมักจะขยายกิจการ นอกจากนั้น
    พนักงานขายจะไปพบและพูดคุยกับ ผู้ค้าส่งน้ำแข็งหลอด
    ซึ่งเมื่อมียอดขายสูงก็จะมีความคิดที่จะสร้างโรงน้ำแข็งของตัวเอง เพราะมีตลาดอยู่แล้ว
    ส่วนการจำหน่ายไปยังต่างประเทศ บริษัทฯ ได้แต่งตั้งตัวแทนต่างๆ เป็นตัวแทนขายให้บริษัท
    ประกอบกับการไปร่วมงานแสดงสินค้าอย่างสม่ำเสมอ
    เพื่อเปิดโอกาสให้มีการขยายผลในการขายครั้งต่อไป
    รวมถึงการเดินทางไปพบลูกค้าเก่าของบริษัท และกลุ่มลูกค้าเป้าหมายของบริษัท

ห้องเย็นอุตสาหกรรม และระบบแช่เยือกแข็ง

ตั้งแต่ปลายปี 2535 ถึง 2537 ผู้ประกอบการธุรกิจแปรรูปอาหารแช่แข็ง
ประสบปัญหาทางด้านการตลาดทั้งจากสภาวะการแข่งขันในตลาดโลก เศรษฐกิจตกต่ำทั้งในยุโรป
และญี่ปุ่น รวมทั้งยังมีปัญหาในเรื่องของแหล่งวัตถุดิบที่มีต้นทุนสูงขึ้น
ทำให้ชะลอการขยายตัวเพื่อหาทางปรับกลยุทธ์ของผู้ประกอบการต่อไป

ผู้ประกอบการธุรกิจอาหารแช่แข็ง เริ่มตระหนักว่าจะต้องมีการปรับปรุงรูปแบบเพิ่มมูลค่าของ
ผลิตภัณฑ์ให้มากขึ้น
สำหรับผู้ผลิตที่ใช้ประเทศไทยเป็นฐานในการผลิตต้องลงทุนในเครื่องจักรเพื่อทดแทนแรงงานที่มีค่าจ้างสูงขึ้น
และเน้นผลิตสินค้าแช่แข็งที่มีมูลค่าและรูปแบบที่ได้ราคาดีขึ้น
มิใช่อาหารแช่แข็งในรูปแบบที่เป็นวัตถุดิบอีกต่อไป
นอกจากนั้นผู้ผลิตหลายรายยังให้ความสนใจในการขยายฐานลูกค้า โดยกระตุ้นการบริโภคให้เพิ่มขึ้น

อย่างไรก็ตามผู้ผลิตอาหารแช่แข็งในประเทศหลายรายได้ขยายธุรกิจไปจัดตั้งโรงงานในต่างประเทศ
เพื่อเป็นการลดต้นทุน และเพิ่มศักยภาพในการแข่งขันในตลาดโลก บริษัทฯ
ได้มีโอกาสเข้าไปขายสินค้าเครื่องจักรให้แก่บริษัทเหล่านี้โดยเฉพาะประเทศจีน
ซึ่งเป็นจุดได้เปรียบเหนือคู่แข่งในประเทศ

ผู้ประกอบธุรกิจแปรรูปอาหารแช่แข็ง ประสบภาวะการแข่งขันสูงในตลาดต่างประเทศ
ถูกกีดกันจากประเทศที่นำเข้า ทั้งเรื่องของภาษี และขั้นตอนการผลิต
ในปีที่ผ่านมาได้มีการปรับปรุงคุณภาพในกระบวนการผลิต เพื่อให้ได้มาตรฐานตามที่ลูกค้ากำหนด
ในเรื่องอุณหภูมิ และความสะอาด

สำหรับตลาดในประเทศ ได้มีการขยายตัวมากขึ้นพร้อมๆกับการขยายตัวของ Super Center มี
โรงงานทางด้านอาหารเพิ่มมากขึ้น

ตู้แช่ผลิตภัณฑ์

จากการ Zoning การสร้าง Supercenter ทำให้นักลงทุนต่างประเทศที่ถือหุ้นใหญ่ ใน
Supercenter ต่างๆ เช่น BIG-C, TESCO LOTUS, MAKRO, FOOD LION, CAREFOUR,
TOPS ฯลฯ ได้เพิ่มการลงทุนขยายสาขาเป็นจำนวนมาก คาดว่าไม่ต่ำกว่า 20 สาขาในปี 2545
ทั้งนี้การขยายสาขานับเป็นการเพิ่มอำนาจในการซื้อ (Economy Scale)
ทำให้ได้เปรียบในการแข่งขันเรื่องราคาสินค้ากับคู่แข่งอื่นๆ

ในด้านผู้บริโภค ความนิยมในการซื้อสินค้าอาหารสดจาก Supercenter มีแนวโน้มเพิ่มสูงขึ้นมาก
เนื่องจากปัจจุบันราคาไม่แตกต่างกับราคาในตลาดสดมากนัก อีกทั้งคุณภาพ, ความสะอาด
และความสะดวกสบาย ของการซื้อจาก Supercenter มีมากกว่า
ข้อมูลจากประเทศที่พัฒนาแล้วพบว่ามี Supercenter
จำนวนมากเมื่อเปรียบเทียบกับจำนวนประชากร และจำนวนตู้แช่ใน Supercenter
มีจำนวนมากกว่าในประเทศไทย (70-80 ตู้ ต่อ 30-40 ตู้)
แสดงว่าประชาชนในประเทศที่พัฒนาแล้ว มีความนิยมในการบริโภคอาหารแช่แข็ง
และอาหารสดสูงขึ้น

อุตสาหกรรมอาหารและนม

สามารถแบ่งออกเป็น 4 ส่วนใหญ่ ๆ คือ อุตสาหกรรมไอศกรีม อุตสาหกรรมนม น้ำผลไม้
และเคมีภัณฑ์ที่ใช้กับร่างกาย

1.  อุตสาหกรรมไอศกรีม

ความต้องการบริโภคไอศกรีมเพิ่มขึ้นสูงมากทุกปี เนื่องจากลีเวอร์บราเธอร์นำไอศกรีมวอลล์

เข้าตลาด ทำให้มีผู้ผลิตไอศกรีมในตลาดระดับกลางเกิดขึ้นอีกจำนวนมาก ได้แก่ไอศกรีม United
และ River นอกจากนั้น ยังมีผู้ผลิตไอศกรีมคุณภาพสูงจากต่างประเทศอีกหลายราย
ที่เห็นว่าประเทศไทยน่าจะเป็นศูนย์กลางการผลิตไอศครีมเพื่อจำหน่ายในประเทศแถบภูมิภาคนี้บางรายเริ่มจากการนำเข้าไอศกรีมสำเร็จรูป
หรือเข้ามาร่วมทุนกับผู้ผลิตเดิมจนถึงขึ้นเข้ามาก็ตั้งโรงงานเพื่อผลิตเอง

ปัจจุบันโรงงานไอศกรีมขนาดเล็กจำเป็นต้องปรับปรุงกิจการ
เนื่องจากเป็นการยกระดับมาตรฐานการผลิตไอศกรีม
เพราะสามารถขายได้ราคาดีตามไอศกรีมที่มีชื่อเสียงไปได้ด้วย
ขณะเดียวกันโรงงานไอศกรีมขนาดกลาง ต้องหันมาใช้เครื่องจักรที่ได้คุณภาพมากขึ้น
ซึ่งเป็นโอกาสให้บริษัทฯให้บริการกับโรงงานต่าง ๆ เหล่านั้นได้
เพราะมีเครื่องจักรกว่าครึ่งหนึ่งสามารถผลิตได้เอง

2.  อุตสาหกรรมนมและโยเกิร์ตชนิดพร้อมดื่ม

นมสามารถแบ่งออกได้เป็นหลายประเภท ที่สำคัญและมีอัตราการขยายตัวสูงมาก ได้แก่ นมสด

พร้อมดื่มซึ่งกำลังเป็นที่นิยมอยู่ทั่วไป ในช่วง 7 ปีที่ผ่านมา
คนไทยให้ความนิยมหันมาดื่มนมสดกันมากขึ้น ทั้งนมสดพาสเจอร์ไรส์ นมสดสเตอริไรส์ และ UHT
ทั้งนี้เป็นผลมาจากการรณรงค์การดื่มนมของภาครัฐบาลและเอกชน
ซึ่งทำกันอย่างกว้างขวางในช่วงระยะเวลาดังกล่าว โดยเริ่มจากชั้นประถมจนถึงมัธยมในที่สุด

  ความต้องการนมสดในประเทศไทยยังคงจะเพิ่มขึ้นในอัตราที่สูง ดังจะเห็นได้จากปริมาณกา

บริโภคนมสดของคนไทยในปัจจุบัน โดยเฉลี่ยเท่ากับ 15 ลิตรต่อคนต่อปี
ในขณะที่คนฟิลิปปินส์จะบริโภคนมสูงถึง 100 ลิตรต่อคนต่อปี
เป็นที่คาดกันว่าอัตราการเพิ่มขึ้นของอุตสาหกรรมนี้จะเป็นประมาณร้อยละ 20-30 ต่อปี

การจัดจำหน่าย ส่วนใหญ่ลูกค้าจะติดต่อเข้ามาโดยตรง เนื่องจากทราบจากผู้ที่อยู่ในวงการ
ว่าเป็นบริษัทคนไทยที่มีฝีมือเทียบเท่าบริษัทต่างประเทศ ซึ่งบริษัทฯ ยังมีระบบห้องเย็น
เครื่องทำความเย็น ซึ่งจำเป็นต่อโรงงานประเภทนี้ ที่สำคัญบริษัทฯ
มีชื่อเสียงด้านการผลิตถังสเตนเลสคุณภาพสูงเป็นที่เชื่อถือโดยทั่วไป
รวมทั้งเป็นที่ยอมรับว่าสามารถติดตั้งเครื่องจักรและอุปกรณ์ต่าง ๆ ได้ถูกต้องตามหลักวิชา

3. อุตสาหกรรมน้ำผลไม้

ประเทศไทยเป็นเมืองร้อนมีผลไม้หลากหลายชนิดในแต่ละฤดูกาลทำให้เป็นแหล่งวัตถุดิบที่สามารถผลิตน้ำผลไม้ทั้งบรรจุกระป๋องและแบบฆ่าเชื้อด้วยระบบ
UHT ทั้งบริโภคในประเทศและส่งออก
ซึ่งขบวนการแปรรูปน้ำผลไม้นั้นมีส่วนคล้ายคลึงกับโรงงานนมหรือไอศครีม เพราะอุปกรณ์หลัก เช่น
ถังสเตนเลส เครื่องผสม เครื่องฆ่าเชื้อทั้งระบบพาสเจอร์ไรส์สเตริไรส์ และ UHT เหมือนกัน
มีผลทำให้บริษัทมีงานด้านนี้มากด้วยมาโดยตลอด

4. งานด้านเคมีที่ใช้กับร่างกาย หรือกิจการที่ต้องการผลิตในขบวนการที่มีคุณภาพสูง

ปัจจุบันนี้ ความจำเป็นสำหรับความเป็นอยู่ของประชากรไทย
ต้องการคุณภาพมากขึ้นสำหรับการดูแลร่างกาย
จึงทำให้สินค้าหลายอย่างต้องพัฒนาให้มีคุณภาพและหลากหลายชนิด เช่น ยาสีฟัน, แชมพูสระผม,
ครีมนวด, น้ำยาล้างหน้า และเครื่องสำอางค์ต่าง ๆ ซึ่งกระบวนการผลิตที่มีคุณภาพ ต้องมีเครื่องมือ
เครื่องจักรที่ได้คุณภาพ โดยเฉพาะอย่างยิ่งถังสเตนเลส
จึงทำให้บริษัทฯมีโอกาสขยายงานด้านนี้มากขึ้น ในการปรับปรุงและขยายโรงงาน เช่น ยูนิลิเวอร์ ,
จอห์นสัน & จอห์นสัน , คอลเกตปาล์มโอลีฟ , โจตัน , ยูเนี่ยนคาร์ไบท์
นอกจากนี้ยังมีบริษัทเอนจิเนียร์ริ่งที่รับสร้างโรงงานทํ้งโรงแบบ Turnkey
ซึ่งบริษัทได้ให้ความไว้วางใจบริษัท พัฒน์กล ในการสั่งซื้ออุปกรณ์ และถังสเตนเลส
รวมถึงงานเดินท่อต่าง ๆ สำหรับสร้างโรงงานเหล่านั้น

วิศวกรรมการผลิตและแปรรูปอาหาร (Food Process Engineering)

ในระยะเวลา 2 ปีที่ผ่านมา อัตราการขยายตัวการผลิตของการแปรรูปผลผลิตทางการเกษตรสูงมาก
ซึ่งเป็นผลพลอยได้ในความสำเร็จของฝ่ายวิศวกรรมการผลิตและแปรรูปอาหารไปในตัว
จากนโยบายเรื่องการเน้นการออกแบบและการผลิตสินค้าที่มีคุณภาพ
ประกอบกับการพัฒนาและปรับปรุงสินค้าของฝ่ายฯ ให้มีประสิทธิภาพสูงขึ้น
พร้อมกับการค้นคว้าสินค้าใหม่ๆ
เพื่อตอบสนองความต้องการของผู้ประกอบการในโรงงานอุตสาหกรรมการแปรรูปผลผลิตทางการเกษตรมีอย่างต่อเนื่อง
เพราะต้องแข่งขันกับเครื่องจักรนำเข้าจากต่างประเทศ
ดังนั้นเรื่องคุณภาพและราคายังเป็นส่วนที่ฝ่ายฯ คำนึงถึงตลอดเวลา
และที่สำคัญอย่างยิ่งอีกประการหนึ่งสำหรับเครื่องจักรในการผลิตสินค้าเพื่อการบริโภค
จะต้องคำนึงถึงเรื่องสุขอนามัย (Sanitation and Hygiene, Good Manufacturing
Practices : GMP) เป็นต้น

ดังมีตัวอย่างโครงการซึ่งประสบผลสำเร็จแล้ว เช่น Tuna Canning ที่ประเทศ Mauritius,
สายพานลำเลียงทั้งระบบของโรงงานผลิตนมข้นหวาน, โรงงานแปรรูปกุ้งสด,
โรงงานปลากกระป๋อง และ โรงงานคัดขนาดปลาทูน่า เป็นต้น ณ
ปัจจุบันโครงการงานต่างๆยังคงมีอย่างต่อเนื่องทั้งภายในประเทศ และต่างประเทศ
ซึ่งเป็นผลสำเร็จของการประกอบการของฝ่าย

โครงการพิเศษ (Special Project)

ปัจจุบันลูกค้าต้องการผู้รับผิดชอบโครงการรายเดียว เพื่อลดงานซ้ำซ้อน
และปัญหาที่จะเกิดขึ้นในระหว่างสร้างโรงงาน ทำให้บริษัทฯมีการขยายงานในส่วนนี้มากขึ้น

ภาครัฐเป็นงานที่เกี่ยวข้องโดยตรง ที่ต้องมีการวางแผนให้สอดคล้องกับแผนพัฒนาประเทศ
ลูกค้าส่วนใหญ่จะเป็นงานที่สนับสนุนกิจการทางการเกษตร
ซึ่งจะเกี่ยวข้องกับกระทรวงเกษตรและสหกรณ์ กระทรวงสาธารณะสุข
รวมถึงกระทรวงศึกษาธิการที่เกี่ยวข้องกับการเรียนการสอนภาคเกษตร แบ่งออกไว้ 3 ลักษณะ

-   รัฐวิสาหกิจ เช่น อ.ส.ค., องค์การสะพานปลา ที่มีกิจการดำเนินธุรกิจมีสินค้าในตลาด
    รวมถึง อตก.

-   กรมปศุสัตว์, กรมอาชีวะ, กรมประมง กรมวิชาการกระทรวงเกษตรและสหกรณ์
    และทบวงมหาวิทยาลัยของรัฐ มีโครงการสร้างโรงงานเพื่อการเรียนการสอนภาคเกษตร

-   กลุ่มสหกรณ์ต่าง ๆ ที่ดำเนินธุรกิจด้านนม, ประมง ส่วนใหญ่จะเป็นธุรกิจขนาดย่อม
    รวมถึงชุมนุม

สหกรณ์ต่างๆ ทั่วประทศ

(3) การจัดหาผลิตภัณฑ์และบริการ

โรงงานผลิตของบริษัทพัฒน์กล จำกัด (มหาชน) ตั้งอยู่ที่ ถนนกิ่งแก้ว ซอยกิ่งทอง
จังหวัดสมุทรปราการ

กำลังการผลิตและอัตรากำลังคนตามตารางดังนี้

+-------+---------------------------------+--------------+------------+
| ปี     | กำลังการผลิตมูลค่าออกจากโรงงาน (OUT | มูลค่าวัตถุดิบ    | กำลังคน     |
|       | PUT)                            |              |            |
|       |                                 | (ล้านบาท)     | ม.ค. –     |
|       | (ล้านบาท)                        |              | ธ.ค.       |
+-------+---------------------------------+--------------+------------+
| 2542  | 187                             | 123          | 174-206    |
+-------+---------------------------------+--------------+------------+
| 2543  | 250                             | 165          | 215-217    |
+-------+---------------------------------+--------------+------------+
| 2544  | 305                             | 217          | 224-216    |
+-------+---------------------------------+--------------+------------+

นโยบายการผลิตที่สำคัญขึ้นอยู่กับนโยบายของบริษัทแม่ ซึ่งทำหน้าที่เป็นผู้จัดจำหน่ายให้บริษัท

วัตถุดิบหลักที่ใช้ในการผลิต คือ

1)  วัตถุดิบเหล็ก

    1.  วัตถุดิบเหล็กแผ่น

เหล็กแผ่นเป็นเหล็กเกรด ASTM A516 G-70 ซึ่งต้องนำเข้าเท่านั้น มีหลายแหล่ง เช่น ยุโรป,

ญี่ปุ่น และเกาหลี เป็นวัสดุที่จัดหาง่าย ราคาและคุณภาพมีความแตกต่างกันเล็กน้อย

2.  วัตถุดิบท่อเหล็กดำ BS-1387

  ท่อสำหรับทำ Evaporator ในบ่อน้ำเกลือของโรงน้ำแข็งซอง ส่วนใหญ่นำเข้าจากเกาหลี และ

  ญี่ปุ่น ราคาแตกต่างกันเล็กน้อย

2)  วัตถุดิบสเตเลส

    1.  วัตถุดิบสเตนเลสแผ่น

  สเตนเลสแผ่นบางส่วนใหญ่จะซื้อภายในประเทศ ส่วนแผ่นหนาจะต้องนำเข้าจากต่างประเทศ เช่น
  ยุโรป และแอฟริกาใต้

2.  วัตถุดิบท่อสเตนเลส

    1.  สำหรับผลิตเครื่องทำน้ำแข็งหลอด มีการนำเข้าจากประเทศญี่ปุ่น และประเทศยุโรป

    2.  สำหรับผลิต Evaporative Condenser เป็นท่อที่ผลิตและสั่งซื้อภายในประเทศ

ผู้จัดจำหน่ายวัตถุดิบมีอยู่ประมาณ 11 ราย มีอยู่ 1 รายที่มียอดซื้อมากกว่าร้อยละ 10
ของยอดซื้อรวมจาก

การจัดหาผลิตภัณฑ์และบริการของโรงงาน ได้แก่ บริษัท ศรีราชพฤกษ์ จำกัด